ראשי » חדשות השרון » יום חילופי שלטון בעיריית רעננה!
יום חילופי שלטון בעיריית רעננה!
עשרות חברי מועצת הנוער העירונית, התארחו ביום ד’ האחרון במשרדי העירייה, למדו מקרוב על העשייה העירונית ואף החליפו את בכירי העירייה בתפקידים!
15.5.19, במשרדי עיריית רעננה, ליום חילופי שלטון, בו למדו על תחומי העשייה העירונית והחליפו את בכירי העירייה בתפקידיהם.
היום נפתח במפגש של בני הנוער עם ראש העיר, חיים ברוידא, אשר ברך את הנוער על עשייתם ועל היוזמות שלהם כדור העתיד בעיר. את ראש העיר החליפה בתפקידו מרים וניש, יו”ר מועצת הנוער; עוד בחילופי התפקידים – דניאל גולד וירדן אור אל – החליפו את סגן ומ”מ ראש העיר ניר קריסטל, אביב ברנר החליפה את מנכ”ל העירייה אריאל הילדסיימר, אריאל קראוס, החליף את מנהלת מחלקת הנוער והצעירים סיגל מצר תלמי, אריאל אגמון החליף את מהנדס העיר פרץ אוסנברג ויערה וולושין וגבריאל וניש החליפו את דוברת העירייה סיון בהט-ברשי וכתבו יחד הודעה זו.
בני הנוער, ערכו סיור במשרדי העירייה ובאגפים השונים, וכן קיימו פגישות עם בעלי התפקידים והתלוו אליהם. במהלך היום העלו בני הנוער לדיון נושאים שונים וצרכים קהילתיים בדגש על צורכי הנוער, וכן נפגשו עם בכירים מבית לווינשטיין ועם גורמים נוספים. בנוסף ציינו חברי מועצת הנוער את החשיבות שבהתנדבות למועצת הנוער ועודדו בני נוער נוספים להצטרף אליהם וליטול חלק בפעילות שלהם למען בני הנוער בעיר על מנת שייהנו מסביבת החיים שלהם.
יום חילופי השלטון הסתיים במפגש משותף של הנהלת העירייה ובני הנוער עם עובדי העירייה ומנהלי האגפים בבית יד לבנים. בני הנוער שיתפו את הנוכחים בחוויותיהם וציינו את התרומה המשמעותית של היום עבורם ואת רצונם להמשך שיתוף פעולה פורה. מועצת הנוער מודה לאנשי העירייה שהעבירו איתם את היום ומצפים לפעם הבאה!